НОВО РАЗБИРАНЕ ЗА МАЙКАТА И РАЖДАНЕТО-Петър Дънов-1ч. - Здравето начин на живот\nYou are here: Лечители»Петър Дънов»НОВО РАЗБИРАНЕ ЗА МАЙКАТА И РАЖДАНЕТО-Петър Дънов-1ч.\nПоследно променен на Сряда, 09 Април 2014 07:10 Сряда, 24 Ноември 2010 00:50\nв утробата ми движи се, расте...\nсветла, огнена искра -\nс единение в съкровеността -\nче раждам душа красива -\nС Духът си Бог\nживотът вдъхнал е у мен.\nРаждам се в света\nот Него окрилен.\nПът земен, стръмен ме очаква,\nпо него всеки тук се качва.\nДа сътворя в дома си\nТакъв като при Отца ми\nИ тъй да се върна осъзнат,\n1. Идване от Космоса ........................ 11\n1.1 Майка, Баща, Син ...................... 16\n1.2 Клони на Любовта ...................... 27\n2. Зачеване. Безплодие. Помятане ............... 30\n3. Бременност. Предродово възпитание........... 36\n4. Раждане ................................. 47\n4.1 Полът на детето ...................... 60\n4.2 Грижи – кърмене, хранене, къпане и др. ..... 61\n5. Родители – деца ......................................68\n5.1 Кармичен закон ........................ 72\n5.2 Възпитание на децата................... 74\n6. Ролята на жената и нейното духовно развитие .. 83\n7. Библиография ............................ 87\n8. Повече информация по темата ............... 90\n1. ИДВАНЕ ОТ КОСМОСА.\nКогато говорим за човешкото съзнание, разбираме онзи първоначален ЦЕНТЪР, от който човек е излязъл, дето човек е бил свободен. Като слязъл в материалния свят, той изгубил своето знание, вследствие на което се е заробил в окръжаващата среда. Някои от вас са забравили от къде идат. Вие не помните. Когато сте били в утробата на майка си, помен нямате от това, а преди да дойдете там, където сте били, също не помните. Но, ако се хвърли малко светлина във вашето съзнание, вие ще си спомните пътя, по който сте дошли. Ще ви дам една теория за изясняване.\nОкултистите казват, че когато едно същество, един център в невидимия свят, едно съзнание пожелае да слезе на земята, понеже някои същества имат една необходима нужда да слязат на земята да работят, тогава две възвишени същества вземат тази душа - ние говорим по човешки - ще я пренесат около земята, като направят три кръга. Земята има 12 врати, през които може да се влиза. Тези врати трябва да ги намериш отворени. Там чакат ангели. След това ще намерят бащата и майката, от които ще вземат нужната материя и ще ги помолят да отгледат тази душа. След това те ще пратят своето благословение отгоре. /1;8-9/\nВ пространството, през което минават душите, има един кръг обширен, но твърд. Този кръг има 12 врати. Когато някоя душа трябва да слезе на земята, духовете, които я носят, обикалят земята три пъти, докато най-после минат през една от 12-те врати. Всяка врата определя пътя, по който човек ще върви, като слезе на земята. Важно е, значи през коя от тия 12 врати ще мине човек. От голямо значение за човека е вратата, през която ще мине неговата душа. Ако по погрешка мине през вратата на животинското царство, той ще се въплати в някаква животинска форма… Ето защо, и като слиза на земята , и като се качва на небето, човек трябва да бъде внимателен, да прочете надписа на вратата. Хване ли погрешния път, цял живот ще плаща погрешката си. /19;222-223/\nНе е възможно да дойдете по свое желание на земята, и да не обичате никого. /1;12/\nВсеки човек е дошъл на земята под чуждо име. Той не носи своето истинско име, което отговаря на неговото първично естество. /20;8/\nЗаконите на Божествения свят абсолютно не позволяват на жената да се ожени за мъж, когото не обича. Законите на Божествения свят не позволяват и на мъжа да се жени за жена, която не обича. Тия закони не позволяват на майката да роди дете, което тя не е обичала преди зачеването му. И на детето не се позволява да се роди, ако не е обичало майка си, преди да дойде на земята. Това са максими, които трябва да имате предвид. /54;387/\nНито един баща досега не е оправил сина си, нито една майка не е оправила дъщеря си. Научно казано, единствения начин, по който можеш да оправиш сина си е да започнеш възпитанието му преди да е дошъл на този свят. Той трябва да ти е писал най-малко десет години преди да е дошъл на земята. Ти да си получил писмо, да си се разговарял с него. Да си му разказвал как седят работите тук... Онези души,които идат на земята, това е осиновяване. Вземаш едно чужно дете, осиновяваш го, казваш, че си му баща, и майката мисли, че е родила нещо. /1;76/\nВсички души, колкото и да са напреднали и съвършени, от време на време, имат нужда да слязат в материалния свят, да почерпят от него такива материали и сили, каквито от другите светове не могат да придобият. Това се отнася не само за земята, но и за всички останали материални светове, защото те са се намирали под един и същ закон. Значи, всички същества, били те напреднали или не, трябва да минат през материалните светове. Едни от тях помнят, отде идат, а други не помнят. Обикновените хора на земята не помнят нищо от предишното си съществуване. Някой казва, че му се открило нещо от миналото. Възможно е, но всичко това е много малко... На човека е необходимо да му се открие онази вътрешна дарба в съзнанието му, чрез която да си спомни в подробности пътя, по който трябва да се върне. Само по този начин той ще разбере вътрешната връзка на живота и ще може да се поучи от него. /2;36-37/\nСъс слизането си на земята, човешката душа влиза в прикосновение с Божия Дух, както майката влиза в съприкосновение с детето си. За детето майката представя Божия Дух. /77;299/\nАко мислите, че целият живот се изразява само във физическото тяло, може да попаднете в една погрешка.\n1-ва четвърт - първите 7 години от живота и се занимава с физическото тяло;\n2-ра четвърт - вторите 7 години от живота, т.е. от 7 до 14 г. и се занимава с астралното тяло;\n3-та четвърт - от 14 до 21 г. и се занимава с мозъка;\n4-та четвърт - от 21 до 28 г. и се занимава с причинното тяло. След това пак се повтаря същият процес. Тъй щото на всеки 7 години енергиите в човека се трансформират. При това, тия 7 години пак имат подразделения по месеци. /21;30л.,17/\nДетето расте първо физически. Щом намалява физическото растене, чувствата започват да се проявяват, а след тях – мислите. /36;136/\nОт раждането до седмата година човек е във физическия свят, развива предимно физическите си сили – тялото си. Тогава той се учи да ходи, тогава развива волята си. През този период детето е много активно. Имайте предвид тази активност на детето и се съобразявайте с нея.\nОт 7-та до 14-та година детето е в духовния свят – развива предимно сърцето си, чувствата. Тогава детето е най-чувствително. Съобразявайте се с тази чувствителност и я използвайте при възпитанието.\nОт 14 до 21 години детето е в умствения, идейния свят, т.е. развива предимно ума си и идейния живот. Тогава разцъфтява логичното мислене. /77;374/\nМомичетата около 14-годишната си възраст минават през известни болезнени състояния и във всички преходни периоди човек прекарва болезнени състояния, а именно:\nот 2 до 7-годишна възраст, от 7 до 14, от 15 до 21, от 22 до 28, от 28 до 35 и т.н. Във всеки преходен период хората минават през болезнени състояния и после идват до известни просветления. /69;21/\nПомните ли времето, когато сте минали през минералното царство? На минералите е написано името на висши същества – на херувими и серафими. Помните ли времето, когато сте минали през растителното царство? На растенията е написан животът на ангелите. Помните ли времето, когато сте минали през животинското царство? Там е написан животът на архангелите. Това е еволюция. И в сегашната епоха, която съществува от 18 милиона години, се пише Божественият живот от милиони същества. На всеки един милион години се пише по един Божествен лист. Значи, тази написана книга има 18 листа. Велико нещо се крие в тази книга – животът на ангелите, архангелите, херувимите и серафимите. Душата е велика свещена книга, в която е написана историята на нейния живот. Майка, която ражда детето си с любов, трябва да отвори книгата на Божествения живот, да види какво е написано в нея, да знае произхождението на нейното дете, да познава неговото минало. Като го погледне, тя казва: моето ангелче! Да, но тя не знае неговия произход. В бъдеще, когато младите родят старите, за пръв път те ще отворят тази Божествена книга и ще четат по нея. /55;147/\nЧовек дохожда много пъти на земята, а не само един път. – Колко пъти дохожда? – Колкото пъти иска – от него зависи. Обикновиният човек се преражда на всеки 45 години. Ако той слиза на земята да се учи, разумните същества му определят в кое семейство да се роди. Той няма свободен избор. Ако човек идва на земята съзнателно, да помага на хората, той има свободен избор, да се роди дето иска. Колкото по-напреднал е човек в развитието си, толкова по-голяма свобода има при слизането си на земята. Гениалните хора и светиите идат рядко на земята, когато човечеството отбелязва епоха в своя живот. Великите Учители идат на земята през всеки две хиляди години. Те внасят голямо преобразование в човешкия живот. /56;314-315/\nАко материята произвежда живота, то тя не е мъртва, защото мъртвото не може да произвежда живо. Светлината от светлина излиза. Една майка ражда едно дете и ние казваме, че го е създала. Не. Зародишът на това дете е съществувал милиони години преди майката да го е родила. /69;10/\nНие не сме дошли още до положението да разбираме какво е отношението на една майка към дъщеря й, или отношението на бащата към сина. Най-първо бащата още не ти е истински баща. Ако се приеме теорията на прераждането, ти досега най-малко си имал 20 бащи, във всяко прераждане имаш по един нов баща. Питам: кой ти е баща? Не е един, не са двама, не са трима. Там има бащи, бащи… Един е бащата в света. Душите са излезли всички от Бога. Истинският баща е Той. Всички ония, които са се въплатили в материята, за да се образуват нашите тела, те са помощници, те са съработници на Бога, които играят ролята на бащи. /77;294/\n1.1 МАЙКА, БАЩА, СИН.\nКогато създаде първия човек, Бог го постави в райската градина, да живее между растенията и животните, като техен господар, и да ги изучава. Той скри жената в Адама, да не би, като излезе вън от него, да направи някаква пакост.\nНо Адам не се задоволи от това. Той пожела да има другарка, както всички животни, и Бог задоволи желанието му. Той извади жената от него и я нарече Ева. Красива беше другарката на Адама. Когато магарето видяло за първи път Ева, извикало от захлас и удивление. Много красива била Ева. Със своето извикване магарето искало да предупреди господаря си, да бъде внимателен с Ева, да не стане причина, да направи тя някакава пакост. Същевременно магарето виждало някакъв недостатък в мъжа. От този момент Ева намразила магарето и карала Адама да го бие. Тази е причината, поради която и до днес още магарето реве. Със своя рев, то иска да каже на хората, че всеки, който казва истината, ще бъде бит. /3;15/\nСегашните философи и мъдреци трябва да изправят отношенията си към жената. Повечето философи, учени, поети казват, че мозъкът на жената тежал по-малко от този на мъжа. Че чувствата й били неустойчиви, че тя била глупава и т.н. Чудно нещо! Жената ражда деца, с които поддържа цялото човечество, а въпреки това я считат по- долностояща и по-глупава от мъжа. За да имате ясна представа за жената, вие не трябва да я разглеждате отделно, като единица, но я разглеждайте като същина, в нейната целокупност. Мощно, велико нещо е жената в природата. Извадите ли женския принцип от живота, веднага ще дойде смъртта. Женският елемент, или женският принцип е носител на живота. Този елемент е влязъл в Битието още при създаването му. Значи, жената е влязла в живота още в момента, когато е започнал да се проявява. От този момент тя е влязла и във всички живи същества, от най-малките до човека. Като знаете това, не отделяйте жената от живота, т.е. любовта от живота.\nЖената символизира любовта. Днес ние виждаме жената в изопачена форма. С изопачаването на човешкия живот се изопачила и жената. Днес, под понятието жена, разбираме нещо съвършено различно от първоначалното понятие. В същност, под понятието жена, разбираме същество, което може да роди най-красивата форма; същество, което може да произведе най-голямата сила; същество, което може да изяви най-великата интелигентност. След всичко това, слушате някои хора да казват, че не искат да бъдат жени… Под думата “жена” аз разбирам непроявената любов, която днес е в състояние на дете, в поцес на развитие. Под думата “мъж”, разбирам проявената любов, която се намира вече в своята възмажалост. С други думи казано: жената е любовта в своето детинско състояние; мъжът е мъдростта, т.е. старият, мъдър човек. Детето носи в себе си своите заложби, които ще дадат резултат в бъдеще. Майката и бащата са проводници на тия заложби, които детето крие в себе си. Сами по себе си майката и бащата не са онази майка и онзи баща, които създават нещата. Те само раждат, а друг създава и твори. /3;15-16/\nРодителите нито създават, нито притежават децата – те са само проводници, канали, чрез които трябва да се роди една душа. Те само му дават път да дойде на земята. /72;122/\nКакво представя животът? Животът не е нищо друго, освен първата девица, родена от Бога. Който разбира живота, той е девицата, родена от Бога. Който не разбира живота, той е мъж или жена. Някой казва, че е добре да се ожени, да има жена. Жената пък казва, че е добре да се омъжи, да има мъж. Това са ограничени схващания. Добре е човек да се ожени или омъжи, за да има другарка или другар, с които да сподели радостите и скърбите в живота си. Тъй щото, мислите ли за живота, гледайте на него, като на чиста девица, родена от Бога. Мъжът пък е израз на любовта към девицата, която във всички случаи си остава девица. И като се ожени тя пак девица остава. Ако след женитбата си момата не остане девица, тя не е разбрала смисъла на живота, нито е разбрала женитбата. Майката обаче, представя друго нещо. Тя е служителка на природата и всякога си остава девствена. Понятието “жена” подразбира наложница на мъжа. Докато младите моми и момци мислят, че като се оженят стават мъже и жени, те са на крив път. Това не е никакво венчаване, никаква женитба. Първото венчаване става в рая. Когато Адам видя Ева, извика: “Тази е плът от плътта ми и кост от костта ми!” Щом помисли така, Адам направи първата погрешка. Той не погледна на Ева като на Божие творение, дошла при него като другарка, но като на своя собственост. Какво означава думата “Ева”? Думата “Ева” означава дъщеря на Йехова, на Бога.\nДнес всички хора поддържат мисълта, че Ева е произлязла от ребрата на Адама. Това е детинско схващане. Бог е извадил две ребра от Адама, като материал за създаване на жената. Това не значи, че Ева е излязла от ребрата на Адама. /3;43/\nЖената е последното творение на Господа. Всяко последно творение е по-високо от предидущите. Бог направи растенията и животните преди човека. Човекът стои по-високо от растенията и животните. На същото основание Ева стои по-високо от мъжа /Адама/. Бог вдъхна на Адама жива душа, а на Ева интелигентност. Когато се казва, че жената е само женствена, но не интелигентна - не е право. Жената е по-интелигентна от мъжа. Той е силен, може да се бори, но в него няма голяма философия. Казват, че мъжът е гениален, учен. Помнете: Гений, велик човек не може да се роди от глупава и проста майка. Бащата може да е посредствен човек, но майката трябва да бъде умна и интелигентна. Това показва, че бащата по-мъчно предава своята интелигентност на децата от майката. Като се събере интелигентността на двама, ще се създаде нещо по-добро. /22;176-177/\nЗа да направи човека, на Бога са отишли хиляди години, докато намери червената пръст, от която го е създал. Казват, че човек е направен от специфична червена пръст. Вторият човек бил направен от такава червена пръст, в която после Бог вдъхнал дихание на живот. Но видял после, че тази пръст имала някакви недостатъци, не била много чиста. После пак взел бяла пръст. Това са ребрата на човека, от които направил жената. Значи мъжът е направен от червена пръст, затова се сърди. Жената с бяла пръст, затова пък тя се страхува. Червеният цвят е цвят на живота, а белият - цвят на чистотата. Жената разбрала това нещо криво и мъжът го разбрал криво, и затова работата не върви както трябва... Майката трябва да предаде на детето си чистотата на ума, а бащата трябва да предаде онзи велик импулс за живот, да оценява великите блага на живота. /4;476/\nИскаш да влезеш в един семеен живот, искаш да станеш баща. Ти, като станеш баща, ще идеш при Бога, Той ще ти даде един дял. Мъжът като иде при Бога, Бог му дава един дял, едно женско страдание. Майката като иде при Господа, дава й един дял - едно мъжко страдание. Тъй щото бащата донася женските, а жената донася мъжките... Мъжът донесе любовта. Дял му се даде Любовта. Да се яви любовта, дреха трябва на тази любов, явява се животът. Когато майката иде при Господа, иде на земята мъдростта, знанието. Следователно жените не са носители на любовта. Те отхранват любовта, а те носят мъдростта. Мъжете не са носители на мъдростта, носят любовта. /58;97/\nПървата заповед е да възлюбиш Господа Бога. Господ е бащата. Втората заповед е да възлюбиш ближния си. Ближният - това е майката. Ти трябва да помагаш на майката. Ти си Синът. Бащата, Майката, Синът - те са в Единство. Така трябва да се схваща домът... Ние търсим ближния вън, а то е майката, бащата. Те са единствени и са у тебе. Когато ги потърсиш дълбоко в тебе, ще ги намериш. /1;215/\nПървите елементи, с които детето се запознава, това са неговите МАЙКА и БАЩА. Дете, което не е кърмено от майка си и което не е чувало гласа на баща си, е лишено от най- благоприятните условия на живота. Майката предава мекота на сърцето, а бащата - светлина на ума и сила на волята. Без майка детето би било твърдо, като камък, а без баща, то би се намирало в положението на лист, носен от вятъра по всички посоки. Има ли баща, детето ще бъде лист, който се държи здраво и се ползва от неговите блага. Мекото и милостиво сърце на човека се дължи на майката, а знанието и светлината на ума - на бащата. Аз вземам думите баща и майка в техния широк смисъл. /57;288/\nМайката и бащата на човека никога не заминават за онзи свят. /64;114/\nНикой човек не се ражда произволно... Предполага се, че първият човек е бил създаден в деня на първото равноденствие, когато условията са били благоприятни, хармонични. Ето защо нека всички художници, музиканти, писатели, поети и всички велики учени взимат участие при създаването на човека. Светът се нуждае от нови хора, които да работят за неговото изправяне и повдигане. Това зависи от жената. Тя е вътрешният фактор, който правилно трябва да използва всички външни благоприятни условия. В това отношение на жената майка, на сестрата, на девата трябва да се гледа като на деликатен, благоуханен цвят, който от никаква слана да не се попарва. За да се повдигне жената, преди всичко тя трябва да обикне Бога, своя създател. Възпита ли се в тази насока, тя ще помогне за повдигането на човечеството. Само тя е в състояние да роди новия Адам и новата Ева. /5;137-138/\nКога един човек се нарича баща и кога майка? Бащата трябва да мине през един етап - да се откаже от своя егоизъм. Някой иска да живее само за себе си, не иска да има разправия с хората. За да бъде баща човек трябва да роди един син и една дъщеря. Ако не може да роди син и дъщеря, той не е баща. Оная майка, която не може да роди син и дъщеря - не е майка. Първо ще родиш син в Божествения свят, там ще го намериш. После ще го родиш в ангелския свят, между ангелите и най-после ще го родиш на земята, между хората. Най-голямото благо на бащата е да го обичат синът и дъщерята. И най-голямото благо за сина и дъщерята е майката и бащата да ги обичат. /45;28/ Децата се узаконяват по причина на Любовта на майката и бащата към тях. Всяко дете, което не е родено по Любов, се счита за незаконнородено. Вън от Любовта нещата са незаконни. /6;80/\nМежду Любовта и Милосърдието съществува тясна връзка. Ако Любовта не се прояви между майката и бащата, детето не може да се роди. Обаче, щом се роди детето, Милосърдието слиза отгоре и започва да се грижи за него. Ако Милосърдието не поеме детето в пелените си, то ще умре. /37;229/\nВсяка неестествена мисъл, която може да се вмъкне в твоя ум, всяко неестествено желание, което може да се вмъкне в твоето сърце, всяка неестествена постъпка, която може да се вмъкне в твоята воля, ще предизвикат противоречие или в първото поколение, или във второто, или в третото, а може би и след 25 поколения. Всяко едно противоречие трябва да се ликвидира в четвъртото поколение. Природата не оставя противоречията да съществуват дълго време. Оставя ги най-много от четвърто до девето поколение. От деветото нататък повече не може де ги остави. /1;262-263/\nВсички гениални хора в света са приели един подтик отвън, който им е помогнал да се развият техните дарби. Първите подтици - най-големи и най-малки, дават майката и бащата. На второ място иде учителят, на трето - обществото. Това са все фактори... Бащата трябва да внесе известна сила в човека, майката да даде направление на енергиите. Ти ще познаеш майка си и баща си. Майка може да ти бъде тази, която ще развие твоите дарби и ще те направи доволен. Баща е онзи, който може да те вдъхнови, който може да те повдигне. Всеки, който те ограничава, не ти е нито баща, нито майка. Така разбирам аз майката и бащата. /1;296/\nЖените са по-умни от мъжете, защото са по-стари; затова, именно, провидението им е поверило отглеждането на децата. На мъжете, като на млади, не е поверена тази работа. /63;22/\nХиляди и милиони хора се раждат и умират, но света още не е оправен. Днес в семействата майката и бащата играят важна роля. В бъдеще само майката ще играе роля в семейството, а бащата ще бъде далеч някъде. С други думи казано: Майката ще работи отвън, а бащата - отвътре, а детето ще бъде между тях. Днес майката е отвън, бащата - отвън, детето - отвън и животът не върви хармонично. /3;21-22/\nАко майката и бащата не внесат в душата на детето свещен образ на Бога, те не са изпълнили своето предназначение както трябва. Децата трябва да запазят в душата си свещен образ за майка си и за баща си, като заместници на Бога. Каквото и да прави, човек не може да се освободи от майка си и от баща си. Те съществуват в самия него. Майката символизира Любовта, а бащата – Мъдростта. /20;165/\nБащата и майката играят роля на ума и сърцето. Майката е много близка на детето. Отначало тя се вика, първо тя е на сцената, най-близката, но когато тя не може да помогне, то почва да вика и другите – значи има тил още навътре. Божествената идея почва да минава през своите граници или се реализира у майката, бащата, брата, сестрата и най- после се изявява у Бога – причината на всичко. Сега, ако намирате, че този ред на нещата малко варира, то зависи от това дали детето е момче или момиче, защото и момчетата викат, но те имат друго нареждане. Когато малките деца викат, понеже умът им не взема участие, у тях тия прояви са естествени. Затова човек най-първо уповава на това, което е нежно, след това на това, което е силно. Първо на това, от което има облага, и после на това, което е стабилно. Майката е това, което е стабилно, което дава, а бащата е това, което донася. И братът е сестрата в духовния свят, това са възможности. Те представляват Божествените възможности, а бащата и майката представляват Божественото реализиране на нещата… Любовта на майката е магнетична, на бащата електрична. Нежността идва от магнетизма, а силата на бащата иде от електричеството. Целувката на майката е нежна, магнетична, на бащата – силна, електрична, на брата е благородна, на сестрата – чиста… Тъй че идеите за баща, майка, брат, сестра влизат в процесите на природата. Някой казва: “Аз не искам да бъда майка”. Той не разбира идеята. Ами че той трябва да е нежен – това е идеята за майката. Друг казва: “Не искам да бъда баща.” Ами че ти трябва да бъдеш силен, за да можеш да се проявиш. Тогава братът казва, че трябва да има разширение на силата си. Силата трябва да има място и пространство, в което да се прояви. Затуй бащата се проявява в своя син, защото силата, това е една възможност за разширение. Братът, това е проявеният живот. Синът расте, бащата жертва всичко за него. А сестрата или дъщерята представляват възможностите на майката, т.е. проявлението на майката е дъщерята. Братът и сестрата – това са възможности. На физическото поле бащата и майката са израз на брата и сестрата – проявеният живот. /51;125-126-127/\nЗа да разберем живота, ние трябва да започнем от дома. Майката и бащата създават законите в дома. /23;23/\nПод думата “дом” всякога разбираме нещо идейно. На земята най-възвишеното, най-идейното, това е домът. Следователно домът, туй възвишеното, трябва да бъде съграден разумно на земята. Основата на дома са майката и бащата, стените на този дом са децата, а покривът, керемидите и другите неща са всички ваши приятели, които ви съчувстват. За да се съгради домът, човек най-първо трябва да вярва в разумното в света. /77;288/\nДетето е противоположния принцип на бащата и майката. То е отражение на онова, което се крие в душата на майката и бащата. Детето отразява и двамата до известна степен. /77;290/\nДецата са носители на Истината. Знайте, че ако искате да разберете Истината, само вашите деца могат да ви я разправят; ако искате да научите смирението, само вашите деца ще ви кажат какво нещо е смирението. /77;305/\nБащата и майката не създават синовете и дъщерите си, но те представляват само условия за тяхното проявяване. Според развитието си синът и дъщерята ще избират родителите си. /67;266/\nВ семейството си пък, бащата ще поставите на мястото на слънцето, майката - на мястото на луната, а себе си – на мястото на земята. Значи, положението на детето зависи от отношенията, които имат слънцето и луната към него. Ако бащата не благоволи към детето, майката сама нищо не може да направи. Отношенията на детето към бащата трябва да бъдат разумни, а към майката – любовни… За да бъде синът добре поставен между родителите си, той трябва да поставя майка си и баща си на първо място, а себе си след тях. Ако постави себе си на първо място, той непременно ще бъде бит. /38;87-88/\nАз искам жените на новото учение да бъдат идеални; искам всяка жена да бъде спретната, смела и решителна в проявата на своите добродетели. Искам жената да бъде умна, съобразителна, да схваща добре нещата и пред никаква мъчнотия да не се колебае. Желая всяка жена от новата култура да се отличава по нещо: по вървежа си, да има нещо пластично в нея, да бъде подвижна; дето минава, всички да казват за нея: Ето една благородна жена, сърце има тя. Ако я срещне мъж, който отива да пие или да върши престъпление, да каже: Отказвам се от лошото си намерение. Не искам да върша повече престъпления. Искам жената да бъде изповедник на мъжа, да го погледне строго и да каже: Пътят, по който си тръгнал не е прав. Не ми харесва този път! Ела с нас в пътя на любовта… Жената на новата култура трябва да възпитава децата си преди да се родят, още като са в утробата. Тя трябва да каже на сина си: Синко, като излезеш на бял свят, в лицето на майка си, на сестра си и на жена си ще виждаш Божието лице. Ще гледаш на тях с благоговение, няма да допущаш никакви лоши мисли и чувства. /55;15-16/\nАко произнесете името на майка си без любов, тази дума “майка” е вече без съдържание и смисъл, вследсвие на което тя произвежда в мислите и в чувствата на човека известна дисхармония. /39;63-64/\nЗа Духа е важно да се прояви, да носи силите си към нещо. Какво ще бъде това нещо, за него не е важно. Майката отправя мисълта си към своето дете; ученият към книгата; поетът – към перото; художникът към четката. Различието се заключава само в начина, по който Духът се изявява. /24;170/\nВ един дом, ако няма деца, нито бащата е баща, нито майката – майка. /69;201/\n1.2 КЛОНИ НА ЛЮБОВТА\nМайчината любов представя корените на живота, а братската и сестринската - клоните. Божествената Любов представя плодовете на Дървото на Живота. От корените на майчината любов, от клоните на братската и сестринската любов произлизат плодовете на Божествената Любов. От тези плодове, именно, бъдещите хора ще се хранят и ще придобият безсмъртие. Тези плодове ще бъдат носители на новия живот. Дето да отидете по света, навсякъде ще срещнете хора на новия живот. Тези хора се отличават по меката и приятна светлина, която излиза от очите им. Ние наричаме новите хора “братя и сестри на човечеството”, носители на Божественото начало в себе си… В какво се заключава новата религия? Първият член на новата религия гласи: Аз вярвам, че любовта на майка ми и на баща ми са корените на дървото на великия живот – животът на любовта. Вторият член гласи: Аз вярвам, че любовта на сестра ми и на брат ми са клони на дървото на великия живот – живота на любовта. Третият член гласи: Аз вярвам, че Божествената любов е плодът на дървото на великия живот. Всичко, което излиза от моя ум и от моето сърце, се превръща в плодове на любовта. Който яде от тези плодове, той придобива безсмъртие. /57;398-399/\nМайката иска да роди дете, за да се осмисли животът й. Значи, липсва нещо на майката, затова тя иска дете. Питам: ще дойде ли ден, когато майката няма да иска деца? Затова е неразрешен въпрос, който за дълго време още ще остане в това положение. Затова, ние казваме: В света съществува само един Бог, и всички богове са излезли от Него. В света съществува само една майка, и всички майки са излезли от нея. /2;79/\nДаже и майката, като ражда, пак си казва: Дано това дете ме гледа на стари години. Всички майки не мислят така, но и те се изкушават, и те очакват от децата си. Малко хора се ръководят от една свещенна идея в живота си. Нови хора са нужни сега, с нови разбирания. Светът се нуждае от нови майки и нови бащи, които да се жертват от любов. Живеят ли по стария начин, и родителите, и децата ще се разочароват. /3;264/\nПод думата “сърце” някои разбират жена, други майка, трети дева. Тези три понятия представляват степени на развитието на сърцето. Най-долното положение на сърцето представя жената, а най-горното - девата. Девата е целта, майката представя условията, средствата за постигането на целта, а жената е постижението. /5;136/\nЗасега Природата иска да направи жената работница, да я извади, да я направи майка, а майката е врата за любовта. Друга една фаза ще настане след майката: майката трябва да стане девица. То е едно високо състояние - да е абсолютно свободна. Щом е майка, тя има свободни отношения към сина и дъщерята. Щом е майка, тя има отношение към всички умствено, духовно. Това е майката. Майката трябва да се освободи от всички тия връзки, да стане свободна, естествена. И които имат отношение, да са доволни от нея. Ако майката след като стане майка нищо не е припечелила, де е майчинството? /5;240/\nКато говорим за любовта, ние се спираме върху най- чистата любов – майчината. Тя служи като филтър. Също така чиста любов е и бащината. И тя служи като филтър. Чиста любов е още любовта на брата и на сестрата. И тяхната любов служи като филтър. Майката, бащата, братът и сестрата представят полета през които минава любовта. Обаче, това което майката предава със своята любов, бащата не може да го предаде; и това, което бащата предава със своята любов, майката не може да го предаде. Това, което братът предава със своята любов, сестрата не може да го предаде; това пък, което сестрата предава със своята любов, братът не може да го предаде. Значи, в любовта на майката има нещо специфично, което липсва в любовта на бащата, на брата и на сестрата. За да се изяви в своята пълнота, любовта трябва да мине през четири различни полета. През всяка среда тя предава нещо специфично… За да разберете любовта, вие трябва да сте я получили от четири различни среди: от майката, от бащата, от брата и от сестрата. /25;170-171/\nВ какво седи любовта?… Аз мога да те нахраня, но любовта не е в нахранването; мога да те напоя, но любовта не е в напояването; мога та те облека, но любовта не е в обличането; мога да ти дам знания, но любовта не е в знанията. Всички блага мога да ти дам, но любовта не е вътре в тези блага. И ние съвременните хора се заблуждаваме. Майката, като храни детето си, мисли, че туй дете един ден ще я гледа, но туй дете не е в това тяло. То се проявява в тялото, но туй тяло ще се измени. В туй тяло има една разумна душа. Ако майката може да влезе в интимна връзка с душата на детето си, туй дете ще я разбере. /77;345-346/\n2. ЗАЧЕВАНЕ. БЕЗПЛОДИЕ. ПОМЯТАНЕ\n3. БРЕМЕННОСТ. ПРЕДРОДОВО ВЪЗПИТАНИЕ\nПреди раждане на децата, даже при тяхното зачатие и през време на техния утробен живот трябва да се тури основа на тяхното възпитание. /66;18-19/\nМалкото дете в утробата на майката е кандидат да стане човек. Само че трябва да му се дадат девет месеца приготовление в утробата на майката. Преди да е бил в това състояние, той е бил в утробата на природата, милиони години е стоял, за да се създаде. А казвате, че Бог е създал човека от пръст, вдъхнал дихание в него, но това дихание е цял процес, условия за да се яви човешкият дух, да му се дадат условия да прогресира. /1;137/\nКолко месеца продължава периодът на бременността за човека? - Девет месеца. През този период зародишът минава през 400 000 форми в утробата на майката, докато се създаде като човек. Освен 400 000 форми, зародишът през тия девет месеца минава и ред други форми, за които сега няма да говоря. През цялото време на бременността вие можете да изчислите по колко от тия форми се падат на минута, на час, на ден. /62;14-15/\n“Ако се не родите изново.” Следователно, ако раждането е важен процес, за който се изискват нови, благоприятни условия, не по-малко важни процеси са зачеването и бременността. През време на своята бременност жената трябва да бъде поставена при най- благоприятни условия: тя трябва да се храни правилно, при добро, хармонично разположение на духа; при това, никога да не яде преди изгрев, както и след залез слънце. Тя трябва да диша дълбоко, да мисли и да чувства право. Понеже в това състояние жената е силно чувствителна и възприемчива, с голямо въображение, и с ближните си, както и тя сама трябва да си създава гледки, занятия и удоволствия най-възвишени. Сутринните й разходки трябва да стават при изгрев, да наблюдава красивите картини на изгряващото слънце; после да се разхожда в градини, дето цъфтят красиви, благоуханни цветя, дето се развиват хубави плодни дървета. Дето животът расте и се развива, там е неговият смисъл. Чистотата, както физическата, така и духовната, е необходимо условие за бременната жена. Де ще намери по-голяма чистота от тази в Природата? За тази цел тя трябва да посещава чисти извори и реки, водите на които да послужат като огледало на нейния живот. Тихите, приятни нощи, с небе осеяно с безброй трептящи звездици също представят незаменими картини за жената, бъдеща майка. Казвам: майката трябва да възпитава детето си докато е още в утробата й, а не след раждането. Там детето има всички условия за възприемане, а след раждането си то вече ще иска условия за обработване на възприетото. Ето защо и умственият живот на бременната жена не трябва да се пренебрегва. Най-красивата, изящна литература трябва да бъде нейната умствена храна. Животът на светиите, на великите хора трябва да бъде двигател на нейната мисъл. Красива и възвишена поезия, хубава музика и песни трябва да нарушават от време на време тишината на нейния живот. Спокойствие, тишина са нужни за жената майка, както и за Природата, която в това време върши велик творчески акт - създаването на човека. Искате ли плодът на дървото да бъде добър, създайте му условия и го оставете на Природата.Същото се отнася и за създаването на човека. Добрият, разумният човек се зачева и развива при специални условия. За това се изискват три важни момента: цел, средства и постижения. Всичко това ще се намери в разумната Природа. Сама тя е здраве, красота и чистота. Тя изключва всички болести, всякаква грозота и нечистота. /5;136-138/\nСтарите гърци са били по-напреднали от съвременните културни хора. Когато жената била бременна, те я поставяли в обстановка да гледа красиви картини. Значи, за да развива красивото в себе си, човек трябва да гледа красиви неща. /9;135/\nИ най-доброто дете, т.е. и най-добрият зародиш, който може да се положи в утробата на една жена, може да се осакати, ако тя се тревожи във време на бременността си. Майката във време на бременността си може да предаде всичките си качества на детето. Ако като бременна тя се въодушевява от музика, поезия, художество, всичко това тя може да предаде на своето дете. Но и обратното може да стане. Ако през душата на една бременна жена минават емоции на омраза, завист, всички тези чувства пак ще се вложат в нейното дете… Детето не трябва само да се роди, но всичките органи на тялото му трябва добре да се устроят, та като се яви това дете в живота, да могат тези органи да функционират правилно, за да възприемат силите от природата и да работят съгласно божията воля. /75;78/\nПървото влияние на човека иде от майката и бащата. Майката влияе на детето си докато е още в утробата й, чрез своите мисли, чувства и постъпки. Не по-малко влияние върху развитието на детето оказва храната на бременната жена, както и тази, която дава на детето си след раждането му. От духовния живот на майката зависи какво ще бъде детето. Майката може да роди обикновен човек, талантлив, гениален или светия. От нейния умствен живот зависи бъдешето на детето. Майка, която не носи отговорност за своя живот, има предвид само само сегашните условия. Тя не мисли за бъдешето, за целокупния живот /56;314/\nСрещате едно дете, което заеква. Търсите причината за заекването и не можете да я намерите. Причината се крие в майката. Като бременна в четвъртия или петия месец, тя срещнала една жена, която заеквала. Още като я видяла, образът и говорът й направили силно впечатление, от което дълго време не могла да се освободи. Без да подозира, тя предала този недостатък на детето си. Във време на бременността си, жената е крайно впечатлителна, поради което всички се отразява върху детето. Като знае това, тя трябва да отбягва срещи с хора, които имат физически или психически недостатъци. Особено лесно се предава лъжата. Затова бременната жена трябва да избягва срещи с хора, които обичат да лъжат. /3;260/\nВсяко новородено дете се намира пред неизвестността на своя живот. Когато мине през целия кръг на своя живот, тогава неизвестността става известна. Докато е в утробата на майка си, детето е в пълна неизвестност. То се намира под влиянието на майка си. Щом излезе на бял свят, то влиза в нови условия и заплаква. Плачът означава две състояния: радост и скръб. Когато новороденото дете заплаква, плачът му означава радост. То се радва, че се освобождава от ограничителните условия, в които се е намирало. В утробата на майка си то се намирало между живот и смърт. /40;24-25/\nДевет месеца майката учи детето си в утробата. Преди това още майката и бащата са го възпитавали. Тяхната любов не е нищо друго, освен възпитанието на детето, което ще родят. Ако детето върви по бащина линия, бащата го е възпитавал. В това време детето е давало обещание на бащата, че ще го слуша, ще бъде прилежен ученик, само да му даде условия да дойде на земята. /29;120-121/\nКакви ще бъдат очите на детето, това в голяма степен зависи от майката. Тя е художникът, който туря цветовете на детето си. Ако в бременността си майката хареса някои сини очи и постоянно мисли за тях, тя може да създаде такива сини очи на своето дете. Обаче в повечето случаи наследвеността преобладава. И затова ще видите, че очите на детето по цвят са или като тия на майката, или на бащата, или на бабата, или на дядото. /23;112-113/\nКакво дете ще роди онази майка, която през всичкото време на своята бременност постоянно се тревожи и безпокои? Детето, което се ражда от такава майка, ще бъде слабо, хилаво, не ще може да издържа на мъчнотиите в живота. /20;237/\nИма една вътрешна сила, която свързва хората и преплита живота им. И тъй, в бъдеще, когато ние съзнаем този велик закон, ще разберем, че всички хора трябва да създадат добри условия, за да могат да се избегнат всички съвременни нещастия. И не един път аз съм казвал, че това нещо само майките са в състояние да създадат. Всяка майка, като зачене едно дете, мъжко или женско, да каже: Дъще, синко, аз искам да живееш в бъдеще в закона на Любовта и да представяш нейната пълнота. Тъй ако каже, тя ще има дъщеря или син герои, които ще живеят в закона на Любовта. Всяка майка трябва да внушава това на децата си… Новото поколение ще бъде носител на новите идеи, на Божествената Любов. А тъй както вървим сега, ако се раждаме по този хилав начин и искаме да превъзпитаме хората, които са работили от толкова хиляди години, нищо ни можем да направим. Човек може да се превъзпита само в утробата на майка си, в Любовта. Само майката е в състояние да пресъздаде човека, да го превъзпита. Той сам е 50% фактор за своето превъзпитание. Той мяза на един кораб без кормило, който навсякъде може да бъде тласкан от вълните. И тъй, в бъдеще, условията за жените трябва да се изменят. Жени, които зачеват, трябва да са при най-добри условия. Също и условията на децата трябва да се видоизменят, и то не механически, а по онзи закон, който действа в живата природа. /47;201-202/\nПей на детето си, за да стане човек. Пейте, възпявайте го в сърцето си. /1;144/\nАко си баща или майка на място, ти трябва да предадеш едно от ценните си качества на своето дете. /3;49/\nЦелта на майката, която ражда едно дете, не е то да остане дребно, а да израсте високо и снажно. Божественият план не е ние да останем деца. /1;149/\nТова, което ние сме създали, то се притегля към нас. Това дете, което си родил, няма да отиде да живее при другите, но ще дойде при тебе. Ако си го родил добро, то такова ще дойде. Така е в живота. /1;151/\nЗа да има просветени хора, преди всичко майката трябва да бъде просветена. Понеже носи отговорност за възпитанието на детето си, тя трябва да започне да го възпитава, докато е още в утробата й. Като се роди детето, грижите върху възпитанието му стават още по-големи. Като го къпе всеки ден, тя трябва да има предвид чистотата на кожата. Порите на кожата трябва да бъдат отворени, да става дишането пълно. Пълното дишане разбира едновременно дишане с дробовете и с кожата. /3;159/\nВ бъдеще бременната жена трябва да се пази от лоши влияния, ако иска да създаде добро и здраво поколение. Тъй както живее днес, тя се намира под непосредственото влияние на външния свят, поради което не може да се освободи, както от добрите, така и от лошите влияния. /3;273/\nВ бъдеще жената, като бременна оше, трябва да научи детето как да яде. Храната, която употребява бременната жена, и начинът по който я възприема оказват голямо влияние върху детето, което ще се роди. В това отношение са правени много опити и са дошли до заключение, че храната е един от главните фактори за физическото и духовното благосъстояние на детето. Значи, храната създава човека, тя го повдига, но и понижава. /3;310/\nАко майката, като бременна, не знае как да се храни и каква храна да употребява, тя не може да роди добро и способно дете. Ако бременната жена не може да възприема само добри впечатления от външния свят и да се предпазва от лоши, не може да роди добро дете. Ако не прави избор на книгите, които чете, и ако не възприема само добри мисли и чувства, тя не може да роди добро дете. Тя трябва да бъде майстор-скулптор, да работи вещо с чука. Всяко удряне на чука да пада на място и да произвежда такъв ефект, че да остави само една линия. Всички линии, събрани заедно, трябва да обрисуват статуята. /3;314-315/\nДнес всички хора се намират в трудни положения и казват, че не може повече да се живее, не могат да издържат. Може да се живее, но затова майката трябва да е вложила в детето си повече вяра и надежда, както в себе си, така и в Бога. Като бременна още, майката трябва да вложи в детето си мисълта, да стане истински човек, да развие своите дарби и способности, да стане гениален, или светия, да работи за благото на човечеството. /3;335/\nАко майката, която е заченала своето дете, е въодушевена от велики идеи за човечеството, още в бременно състояние ще предаде на детето си всички качества. Тя е като Бог за детето и може да направи от тази кал там, каквото иска, защото излезе ли веднъж от утробата на майка си, детето вече става независимо в мислите и чувствата. Ако майката вложи всички свои качества на Любов и Мъдрост в детето си при деветмесечното бременно състояние, детето ще има към своята майка през целия си живот хубаво разположение и всякога ще бъде готово да се жертва за нея. Когато някой син каже на майка си: “Защо си ме родила?” - аз разбирам, естествено, че майката, когато го е носила, е мислила противни неща, или пък баща му е бил в такова състояние. Синовете и дъщерите носят мислите на своите родители, това е заключението, до което съвременната наука е дошла. /48;77-78/\nИ най-големият престъпник може да се възпита, но докато е още в утробата на майка си. Ето защо, бременната жена трябва да се храни със специфична храна: с чисти и възвишени мисли, чувства и постъпки. Само по този начин тя може да помогне на детето си, ако то носи в себе си лоши наклонности. Тъй, както днес се хранят, отглеждат и възпитават децата, не може много да се очаква от тях. /3;156-157/\nМайката със своя начин на живот по време на бременността определя до голяма степен формата на човешкия организъм и съдбата на човека. /65;31/\nМайката може да продължи живота на детето си. Преди да е родила това дете, тя може да му направи ушите и всичко както трябва, за да живее детето й сто години. Колкото години иска да живее нейното дете, толкова ще живее. Майката е съдба. Трябва да знаете какво влияние има вярването, внушението, каква мощна сила представя внушението. /1;77/\nДокато сте бременни, не отваряйте утробата си да показвате какво сте заченали. Крийте вашата бременност, да не се изложите на някаква опасност. Бременните жени носят специални дрехи, да не се вижда, че са бременни. Щом детето се роди, радвайте се, че се е създал живот, че се е явило нещо хубаво на света. Обаче, докато сте бременни, крийте се, защото от идеята, която родите, зависи бъдещият ви живот. /2;31/\nКакви деца ще роди онази майка, чийто ум не се безпокои, нито смущава от никакви бури и противоречия в света и чийто дух е тих и спокоен? Тя ще роди здрави деца. Всички майки, които имат мир в душата си, раждат здрави деца. Онази майка пък, която се тревожи през всичкото време на своята бременност, било от условията на живота, било от неблагоприятните съчетания в природата, ражда болни, хилави деца. /49;27/\nВ бъдеще, когато младата мома се жени и стане бременна, не трябва да допуща никакво безпокойство в ума или в сърцето си. С каквито мисли и чувства се храни, такова ще бъде детето й. Какви деца се раждат днес, когато всички воюват? – Нервни, неспокойни. - Защо? – Защото родителите им минават през големи сътресения. За добрия живот е нужно спокойствие. /10;50-51/\nНе се носи лесно бремето. От човека зависи. И бременната жена носи иго, но се радва, че ще се роди човек на света. Бременната жена трябва да носи детето си с кротост и смирение, за да предаде тези качества на него. Само така може да се подобри бъдещото поколение…”Вземете моето иго на себе си, защото съм кротък и смирен по сърце.” Бременната жена да повтаря този стих, но след като роди детето, а тогава е късно вече. /7;168/\nБременната жена трябва да носи детето си с кротост и смирение, за да предаде тези качества на него. Дето и да го носите – на врата, на гърба, в утробата си, в ума си, в сърцето си – носете го с радост, кротост и смирение. /67;64/\nМайката може да вдъхне у детето си разумност и интелигентност, да даде подтик на благородни чувства, а може и да спре развитието му – от нея много зависи. Но ако тя е много страхлива, неразумна, лекомислена, може ли нещо благородно да даде на своето дете. /67;140/\nАко една жена е бременна и в това си положение има най-тежки изживявания, например, у нея се заражда желание да отмъсти, да открадне, да убие, то детето, което ще се роди, ще бъде един престъпник. /77;300/\nВъзпитанието на детето е в ръцете на майката. Каквото вложи майката в детето още във време на бременността, това е важното. После като се роди, детето по-трудно се възпитава. Затова казвам: майките ще оправят света. Майката във време на бременността може да вдъхне на детето разумност, интелигентност, да даде подтик на неговите чувства, да усили волята му. /77;300/\nКаквото дете желае да роди майката, такова ще роди. От майката зависи какви ще бъдат децата й. /68;46/\nЕдна болна жена първо трябва да оздравее и тогава да се жени. Не като се ожени, тогава да се лекува. Нужни са здрави хора по ум, по сърце и тяло, за да създават добро поколение. /70;195/\nЕдинственото същество, което може да оправя кривите мъже и жени, моми и момци, това е майката… Кога майката може да направи това? – Не след като роди детето си, нито като бременна, а най-малко сто години преди да стане майка. Ще кажете: Откъде ще намери тези деца? Как ще ги възпитава, като не ги вижда?… Като невидими, те съществуват във вид на желания и мисли, с които тя е живяла в далечното минало. Достатъчно е да сгъсти желанията и мислите си, да ги превърне в течни и твърди тела, за да станат реални и видими за всички. /8;136/\nМайката играе роля не само в материалния свят, но и в света на мислите и чувствата. Тя не само създава формата, но влага в нея съдържание и смисъл. Става едно преливане между душата на майката и душата на детето. /77;299/\nВ утробата на майката човешкият дух също учи; той не седи в спящо състояние, но взима участие с духа на майката; и двамата работят, за да създадат тялото. /77;301/\nКогато един дух се въплотява на земята, той най-първо изгубва ума си. Всичките малки деца са изгубили ума си. Те врякат, плачат, не им стига ума как да мърдат ръцете си. Те не могат да се нахранят. Някое от тия деца е било някой философ, някой учен човек, учил целия свят, а сега тук при майка си, не му стига умът как да си отвори устата. Туй е факт. Защо е така? Защото този учен е вложил всичките си умствени енергии в тялото. Всичко туй е създаване. Той си гради къща. /21;30л., 12/\nСпоред този закон трябва да се знае кога едно дете трябва да се роди. То трябва да се роди точно навреме, когато е определено от Бога, а не както сега се раждат безразборно. Така се раждат само престъпните хора. В света е определено кога трябва да се роди всеки свят човек. Така роден, той може да върви по пътя. /1;278/\nНе всякога може да се роди човек. Той може да се роди когато и както иска, но главата му пак ще пати. Гениите се раждат през известни години, дни и месеци, при известни съчетания на планетите, на слънцето, на месеца и на другите по-важни планети. Светиите и учителите, както и гениите се раждат при специални съчетания на планетите. /4;147/\nНе е позволено на майката и бащата да раждат деца без Любов... Като се жените, призовете Името Божие между вас. Не е ли Бог между вас и женитбата и раждането на децата е търговска сделка. Ражда се син - създали са го електрическите влияния; значи влязло е в него кротостта, електричеството и мъчението. Ражда се дъщеря - създали са я смирението, магнетизмът и скръбта... Ето защо момъкът се мъчи, а момата скърби. /50;140/\nХора, родени вечер, носят белезите на нощта; хора, родени денем, носят белезите на деня. Също така ония, които са родени сутрин, при изгрев на слънцето, коренно се различават от тия, които са родени вечер, при залязване на слънцето. Изобщо, всеки човек носи белезите на часа, минутата и секундата на своето раждане. Тази е причината за голямото разнообразие, което съществува между хората. Някои хора носят в себе си повече от силите на тъмнината, а други – повече от силите на светлината. Обаче, който се ражда вечер, той е заченат денем при действието на светлината; който се ражда денем, той е заченат вечер, при действието на тъмнината. Това показва, че в природата съществува закон на контраст, на компенсация на нейните сили.\nНевъзможно е човек да е заченат през деня и да се роди през деня; невъзможно е също да е заченат през нощта и да се роди през нощта. Роди ли се при такива условия, човек не може да живее. /9;155-156/\nСтоенето на детето в утробата на майката се равнява на 19 милионния живот на историята на човечеството. Окултистите твърдят, че откакто човек се явил на земята, има 19 млн. години. Деветият месец е месец на истината, която се застъпва за неговата свобода. Раждането е освобождаване. Само истината може да извади човека от утробата на майката. Ако се роди по-рано или по-късно, няма условия за живот. Навреме трябва да се роди човек. Но, за да се родиш, истината трябва да те извади от утробата. Всеки човек, който е роден от истината, има бъдеще. /58;124/\nКогато един човек се ражда на земята, едновременно с него друг се ражда на Небето. /52;30/\nПод “раждане” аз разбирам туй съзнание, което трябва да мине от майката в детето. /11;480/\nНякой е недоволен от себе си, намира, че е грозен. - Защо е грозен? - Когато майка му го раждала, последния човек, когото видяла, бил грозен. Ако последният човек, когото е видяла при раждането на детето си, бил красив, и то ще бъде красиво. Ако някой е учен, причината е същата: като го раждала майка му, последния човек, когото видяла, бил учен. /46;262/\nКато дойде едно дете, де ще го пратите?… Ако това дете е недоволно от майка си, защо е дошло тогава? Ако пратим едно дете някъде, или ако свържем двама души, трябва да са доволни. И детето, което се роди чрез тях, също трябва да е доволно. Така се повдигат и родителите, и детето. Така те си помагат. /46;44/


Разрешаване на спорове и конфликти. Преговори. – Obretenovi Law firm\nРазрешаване на спорове и конфликти. Преговори.\nИзбягването на дълги и сложни съдебни дела е водещ принцип в дейността на всеки юрист. Адвокатска кантора Обретенови предлага уреждане на спорове по извънсъдебен ред и спестяване на излишни съдебни разходи, чрез водене на преговори и сключване на извънсъдебни споразумения.\nВъоръжени с дългогодишен опит и задълбочени познания в редица отрасли, адвокатите на кантората осигуряват ревностна защита на интересите на нашите клиенти пред контрагенти, надзорни органи и др. Освен на местно ниво, предлагаме представителство и при правоотношения с международен елемент – работните езици на кантората са български и английски, а нито един спор и нито един съперник не са твърде големи за нас. Независимо от предмета на преговорите, ние полагаме необходимата грижа, за да постигнем желаните от клиента резултати.\nУправлението на риска и спазването на законовите стандарти са от ключово значение, за да се избегнат разрушителни и мащабни съдебни спорове. Ние предлагаме на нашите клиенти превантивни мерки, за да избегнат, когато това е възможно, въвличането в съдебен спор. Но ако все пак спор възникне, ние предоставяме на клиентите си средствата, опита и знанията за достигане на бързо и успешно решение.


Салицилова пилинг: най-добрата процедура за проблемна кожа - Грижа за кожата - 2019\nКакво представлява салициловия пилинг на лицето?\nУниверсалните видове пилинг включват салицилова, способна да подрежда проблемния, мазен епидермис, както и забележимо подмладяване на уморената, избледняваща кожа, спестявайки го от пигментация и свързани с възрастта промени. В тази статия ще намерите основна информация за метода, разберете каква е неговата ефективност, особеностите на манипулацията и друга важна информация, която всяка жена трябва да знае.\nСалициловия пилинг се извършва за избелване на кожата.\nСалициловата киселина се използва активно в козметологията като вещество със следните ефекти:\nseboreguliruyuschim - намаляване на количеството на себум, произведени мастни жлези,\nизбелват епидермиса и възрастовите петна,\nантибактериален, инхибиращ растежа на вредни бактерии, които причиняват акне и акне,\nпротивовъзпалително чрез премахване на зачервяване на повърхността на кожата,\nексфолиращ - елиминиране на епидермиса от мъртвия рогов слой, който пречи на нормалното му дишане и клетъчното обновяване,\nподмладяване, настъпващо от изгаряне на повърхността на кожата с последващо активно синтезиране на собствените си колагенови и еластинови влакна, които повишават еластичността и еластичността на епидермиса.\nСъществуващи видове процедури\nВ салони за красота и салони за красота се извършват 2 вида салицилови пилинг:\nповърхност, с 15 или 20% концентрация на активната съставка, отлично действащо върху млада проблемна кожа с акне и акне, дължащо се на дълбоко почистване, стесняване на порите, изсушаване. След тази манипулация кожата ще бъде гладка и чиста.\nмедиана, базирана на използването на 25 или 30% салицилова киселина, която прониква дълбоко в структурата на кожата, активира собственото си производство на колаген, еластинови влакна, осигурявайки стабилно и видимо подмладяване на повърхността на кожата с изглаждане на бръчки и пигментно избелване.\nКогато се препоръчва манипулация\nКосметолозите и дерматолозите съветват да се подложат на техниката на салициловия пилинг, ако пациентът има следните проблеми / дефекти в епидермиса:\nакне, което се появява по време на пубертета поради хормонални промени в организма,\nпрекомерно отделяне на себум с широки устия на запушени пори,\nостатъчни акне белези с белези, пигментация, печати и вдлъбнатини на епидермиса,\nхиперпигментация с голям брой кафяви петна, разположени по цялото лице,\nболезнен и сив тен\nсуха, избледняваща кожа,\nхетерогенно облекчение на повърхността на кожата с появата на хиперкератоза,\nвъзрастови бръчки и гънки,\nнамаляване на еластичността и еластичността.\nЗа да се получат постоянни и дълготрайни резултати, се препоръчва да се извърши пълен курс на техниката, включително няколко сесии, чийто брой и честота се определя от козметик след индивидуална консултация.\nДерматолозите не препоръчват салициловия пилинг в следните случаи:\nако има увреждане на повърхността на кожата (драскотини, язви, отворени рани),\nкогато херпесният вирус е в острата фаза,\nс висока чувствителност към салицилова киселина и алергична реакция,\nвърху кожата, която е получила силен тен,\nв случай на дерматоза, пиодермия, микоза,\nпо време на вирусни инфекции, грип, студ,\nв присъствието на голям брой брадавици, папиломи и други тумори.\nКак се извършва процедурата в кабината\nТехниката включва работа с високо концентрирани киселини, следователно изисква теоретични знания и практически умения, които козметологът трябва да има при извършването на такава процедура.\nПървоначално той трябва да почисти кожата на пациента от грим и други примеси, като използва специални инструменти.\nОсвен това, приготвеният пилинг състав се нанася върху проблемните зони на епидермиса и се поддържа за необходимото време, което се определя в зависимост от вида на кожата и нейните дефекти.\nСлед това козметикът извършва неутрализация на киселината със специален агент, предназначен за тази цел.\nВ заключение трябва да нанесете хидратираща и успокояваща маска или висококачествен крем.\nСлед салициловия пилинг не се препоръчва да миете лицето си до два дни\nПрепоръки за грижа за кожата след сесията\nИзпълнението на всички изисквания за пост-пилинг грижи е необходимо за бърз процес на епителизация, както и за предотвратяване на усложнения и странични ефекти. Те са както следва:\nизмиване на лицето след повърхностен пилинг е позволено не по-рано от един ден, а след средното - след 2 дни,\nХиперемия - зачервяване на кожата е възможно и при двата типа процедури, тъй като зависи от нивото на чувствителност на кожата на всеки пациент. За да се предотврати и ускори регенерацията, се препоръчва да се използва лекарството Пантенол,\nПроцесът на образуване на повърхността на кожата на лъскавия филм и последващия пилинг започва при всички пациенти без изключение. Най-важното, което трябва да запомните е, че такъв филм не може да бъде отстранен, а още по-малко откъснат от ръцете. Тя трябва да падне сама,\nстрого е забранено да се използват ексфолианти през този период, както и да се пара на лицето, в противен случай сте гарантирано да получите усложнения,\nне докосвайте третираните епидермис с ръце, за да не пренасяте инфекцията,\nНе забравяйте да предпазите кожата си от слънцето със специални продукти с висок защитен фактор, а също и да не се печете на слънце, не ходете в солариума, за да предотвратите появата на изгаряния и пигментация,\nНе използвайте декоративна козметика, докато епидермисът не се излекува напълно, за да се избегне неговата инфекция,\nне ходят до басейна, сауната, банята, не се подлагат на тежки физически натоварвания,\nпрез първите няколко дни след процедурата най-добре е да прекарвате у дома, тъй като повърхността на кожата ще реагира рязко на всякакви метеорологични условия, особено на внезапните им капки.\nСлед процедурата кожата се нуждае от почивка и самовъзстановяване, за което ще отнеме около 10 дни.\nЕтапи на самоизпълнение\nПреди да започнете процедурата у дома, силно препоръчваме да посетите козметик, който ще прецени състоянието на епидермиса ви и ще ви препоръча оптималния процент салицилова киселина, която няма да предизвика усложнения и странични ефекти.\nМожете да си купите салицилова киселина в аптеки или специализирани магазини, както и в интернет.\n2 седмици преди планирания пилинг, трябва да започнете да приготвяте кожата си, като измивате с продукти, съдържащи плодови киселини.\nПреди да започнете процедурата, задължително почистете лицето си от остатъчната козметика и мастните секрети.\nНаправете парна баня, за да увеличите максимално отвора на порите и да помогнете на състава да проникне възможно най-дълбоко.\nНанесете избраното лекарство внимателно, нанесете тънък слой върху повърхността на епидермиса, с изключение на областите в близост до очите и устните, и задръжте за четвърт час. Ако през това време усетите силно парене и болка, незабавно продължете да неутрализирате състава.\nИзмийте лицето си с разтвор на сода, след това нанесете тънък слой висококачествен овлажнител с пантенол, лайка или алантоин върху кожата.\nЗа избелване и подмладяване на епидермиса\nНа чиста кожа нанесете равномерен тънък слой от състава, получен чрез смесване:\nчаена лъжичка прах от аспирин,\n½ ч.л. масло от жожоба\n½ ч.л. масло от пшеничен зародиш.\nОставете го на лицето си за 10 минути, след което определено ще почувствате леко изтръпване и леко зачервяване на кожата, което показва началото на лекарството. В случай на силно усещане за парене, незабавно отстранете продукта от лицето, за да елиминирате алергичната реакция!\nОтстранете остатъците от пилинг състава с кърпа, напоена с разтвор на сода, и след това измийте с хладка вода (за предпочитане варено). Честотата на манипулацията е 2 седмици.\nВ присъствието на акне и акне, ще трябва да приготвите следната смес от:\nедна чаена лъжичка концентрирана салицилова киселина,\nсода за хляб (на върха на ножа),\nедна чаена лъжичка мед и същия обем топла вода.\nСлед смесване, нанесете продукта равномерно върху лицето, оставете за 15 минути и след това изплакнете. Ако сте алергични към мед, не трябва да използвате такава рецепта!\nТози пилинг може да се извърши не повече от 1 път в рамките на 10 дни.\nОсобеността на процедурата е нейният кумулативен ефект, който се проявява колкото е възможно след целия ход на процедурата, състоящ се средно от 10 сесии с честота веднъж седмично.\nКакви резултати могат да се получат след прилагане\nОтзивите на пациенти, които са преживели ефекта на салициловия пилинг, показват следните резултати:\nпочистване на епидермиса от черни петна, акне, акне,\nзначително намаляване на себума и стесняване на широките пори,\nчиста, матирана и гладка кожа,\nувеличава плътността на тургора,\nпълното изчезване на фините линии и намаляването на дълбочината на големите бръчки,\nотстраняване на пигментацията и общо избелване на кожата.\nПравилната и квалифицирана употреба на салицилова киселина ще помогне за премахването на много проблеми и дефекти на епидермиса на всяка възраст!\nЦЕНА НА ПИЛИНГ САЛИЦИЛ\nЦената на салициловия пилинг е посочен на сайта на клиниката по естетична хирургия "Абриел" в секция "Ценова листа". В същия раздел можете да се запознаете с цените на останалите пилинги, извършени в клиниката "Абриел".\nСалициловата киселина се използва успешно за кожата за козметични и терапевтични цели. Той има антисептично, кератолитично, противовъзпалително, ексфолиращо и дразнещо действие, поради което е част от много разтвори и мехлеми за лечение на кожни и възпалителни заболявания (например при лечение на акне, мазоли, черни точки и комедони), включително в прах "Galmanin", паста Lassara, "царевица мазилка", "царевица течност".\nТази субстанция може напълно да "задържи" секрецията на потните и мастните жлези.\nСалициловата киселина отдавна се използва срещу акне - това е просто, евтино, но много ефективно средство за защита. Използва се също за облекчаване на петна, разтваряне на себум, регенериране на клетките.\nСалициловата киселина има следните полезни свойства като:\nможе да изсуши кожата (следователно, чудесно за акне на място),\nпремахване на петна (след акне) след акне (киселина може да проникне дълбоко в кожата, да активира притока на кръв към акне, следователно да предизвика обновяване на тъканите, което води до петна),\nубиват бактерии, които причиняват акне,\nуреждане на образуването на себум, като по този начин се намалява съдържанието на мазнини в кожата, в резултат на което порите ще бъдат много по-малко запушени,\nотстранете черните точки (комедоните) - разтворете ги или ги обезцветете.\nСалицилова пилинг като процедура\nПилингът на лицето със салицилова киселина е целенасочено прилагане на "изгаряния" върху горните слоеве на кожата с по-нататъшно ексфолиране.\nМаски за лице със заквасена сметана - достъпна и ефективна козметика.\nЗа да подобрите състоянието на косата си, ускорете техния растеж ще помогне на използването на мумия, подробности в източника.\nЕфективността на салициловия пилинг\nБлагодарение на тази процедура, можете много дълбоко да почистите и дезинфекцирате кожата, дори да извадите текстурата на лицето и кожата, да намалите вероятността от нови кожни обриви, да отстраните черните петна (комедоните), ефективно да отстраните следите и белезите, останали след акне, да нормализира мастната тъкан.\nВ допълнение, можете лесно да изгладите малките бръчки и да затегнете кожата, да повишите тонуса му. Лицето ще започне да изглежда забележимо по-младо, по-твърдо, по-свежо, сенливо пигментни петна също ще изчезнат от него.\nПоказания за салициловия пилинг\nПодписването на салициловия пилинг на лицето на една жена се показва в следните случаи:\nслед акне (петна от акне и белези),\nсилна пигментация и пигментация (включително възрастови петна),\nакне първа и втора степен\nстареене на снимки,\nпроблемна, пореста и мазна кожа, предразположена към акне,\nстареене, проблем, отслабване, избледняване на кожата, склонни към акне,\nзакалена кожа на лактите, коленете, гърба на дланите,\nПротивопоказания салицилов пилинг\nСалициловият пилинг има свои противопоказания, че всяка жена, която реши да се подложи на такава процедура, трябва да знае за:\nпоявата на херпесен обрив по кожата,\nалергия и идиосинкразия към компонентите, включени в пилинг,\nизползване на хипогликемични лекарства,\nнаранявания и рани по кожата - порязвания, драскотини, рани, ожулвания,\nТази процедура е типична за среден и химичен пилинг. За тази козметична процедура е обичайно да не се изстъргват мъртвите частици от клетките, а напротив, да се разтворят.\nТехниката позволява деликатен, мек ефект върху кожата, така че да не се дразни. Това автоматично прави тази козметична процедура универсална - тя е подходяща за жени от всякаква възраст и с всякакъв вид обвивка.\nДнес, за да преминат през тази процедура, не е необходимо да отидете в козметичен салон на специалист. Можете да закупите специална козметика (те са придружени с инструкции с подробно описание на напредъка на работата) и сами си направете сесия у дома.\nМоже би ефектът от такава процедура няма да бъде толкова голям, колкото след посещението в салона, но възможните странични ефекти (зачервяване, суха кожа, стегнатост) са практически изключени. Това е така, защото при закупуването на малък процент киселина, разтворът има доста нежен и мек ефект.\nСъщо така често се състои от млечни, гликолови и плодови киселини.\nЦелият принцип на преминаване на сесията у дома е подобен на салона. Разтворът трябва да се държи на кожата за не повече от пет минути, за да се неутрализира, добре е да се направи успокояващ компрес на базата на студен зелен чай (като опция - инфузия от влака).\nПрез следващия ден човекът е нежелателно да се докосва с ръцете ви; Също така е забранено да се помогне на частиците от епител да се отлепят. Това е естествена реакция на тялото, като зачервяване, следователно, обелване е временно.\nПроцедура за почистване на кожата\nСамата процедура на пилинг салицилова киселина е следната: разтворът на салициловата киселина е равномерно разпределен по всички места на въздействие и е оставен на лицето.Продължителността на "работата" на решението може да бъде различна - това се определя индивидуално.\nКонцентрацията в разтвора на киселината също се отразява на процеса. След това специалистът трябва да неутрализира разтвора и да смаже кожата на лицето със специален серум или крем с регенериращ, успокояващ ефект (това се нарича пост-пилинг грижа). Като опция - да наложи на лицето подхранваща маска.\nСредно една сесия продължава до четиридесет минути. Броят на сесиите, които жената трябва да премине, козметикът предписва индивидуално - това ще зависи от общото състояние на кожата на пациента, от характеристиките на нейния тип, от проблемните точки, които жената иска да реши чрез процедурата, от желания резултат.\nСредно курсът се състои от десет процедури. А козметолог може да приписва две или три такива курсове на жена, за да получи желания резултат.\nПонякога след сесия можете да видите зачервяване на лицето. През седмицата кожата ще се отлепи - това е естествен процес, следователно, механично отстраняване на образуваните "корички" на места, изложени на киселина, е забранено.\nПодстригвания за къдрава коса позволяват да се разнообрази обичайната идея за къдриците на техните собственици.\nЕфективността на лазерната епилация, извършвана у дома, няма да бъде по-малко ефективна от салона, погледнете източника.\nРехабилитационният период след действието на салициловата киселина продължава една седмица. Понастоящем може да има странични ефекти като:\nстягане и сухота на кожата,\nтяхното лющене и активно дразнене,\nподуване на кожата, зачервяване,\nпериод на обостряне на вирусни кожни заболявания.\nСалициловата пилинг процедура допринася за това, че кожата става забележимо много по-млада, по-гладка. След сеансите, облекчението на кожата и тена са удивително изравнени, работата на мастните жлези се стабилизира.\nТри начина за използване на манган от телесна коса\nНай-добрите машини за бръснене на жени\nКафе и сода за епилация\nCopyright 2019 \_ Единична коса \_ Какво представлява салициловия пилинг на лицето?


СТАЖАНТ "МАРКЕТИНГ" - София, Централен офис - CityCash.bg - Бърз кредит сега!\nСТАЖАНТ "МАРКЕТИНГ" - София, Централен офис\nСтартирай успешно кариерата си в нашата търговска компания, залагаща на резултати и динамика. При нас ще откриеш многообразие от възможности, за да покажеш най-доброто от себе си и ще приложиш на практика теоретичните си познания. Сега ти даваме възможност да стажуваш при нас на позицията „Експерт Меркетинг“ за период от 6 месеца по Проект „Младежка зетост“.\n• Подпомагаш дейностите в направление Маркетинг;\n• Съдействаш в процесите по изграждане на марката в онлайн среда;\n• Комуникираш с търговската структура на дружеството;\n• Подпомагаш процесите по изготвяне, поръчка и разпределение на рекламни материали за маркетингови инициативи;\n• Подготвяш презентации, изготвяш справки и др.;\n• Създадеш полезни контакти и внесеш свежи идеи в работата.\n• Имаш завършено висше образование в областта на Маркетинга, Рекламата и Комуникациите, Търговията и Управлението;\n• Нямаш придобит стаж по специалността;\n• На възраст си до 29 години включително;\n• Имаш постоянен или настоящ адрес в гр. София;\n• Амбициозен си и търсиш перспектива и възможности;\n• Комуникативна личност си с желание за развитие в областта на маркетинга.\nИнтересни, предизвикателни и практически ориентирани задачи в екип от професионалисти и ментор, който ще те въвежда и насочва в работата. Наред с разнообразните възможности за кариера и развитие, ние ти предлагаме възнаграждение от 1008 лв. бруто на месец за 8-часов работен ден, трудов договор за 6-месечен стаж, въвеждащо и надграждащо обучение и др. Работното място се намира в централната част на гр. София. Заетостта е по Оперативна програма „Развитие на човешките ресурси“ 2014-2020г., Процедура „Младежка заетост“.\nАко сме предизвикали твоя интерес, моля изпрати ни твоята автобиография.\nЗа да кандидатстваш, не трябва да си участник в никакви форми на образование или обучение. Твоята кандидатура ще бъде разгледана при пълна конфиденциалност. Само одобрените по документи кандидати ще бъдат поканени на интервю. Личните данни, които доброволно предоставяш, се обработват в съответствие със Закона за защита на личните данни за целите на осъществяване на подбор.


Иди на страница Предишна 1, 2, 3 ... 27, 28, 29 ... 32, 33, 34 Следваща\nНовите рентгени работят с доста по-ниски нива, а мен ме снимаха със стара техника. Възможно е от там да идва разликата.\nПет Ное 09, 2018 11:56 am\nизключително интересна за мен тема, тъй като е т.е. беше частично свързана с професионалните ми интереси (автор съм на едно от статиите цитирани в темата). Разбира се че съм отврен за дискусия, само ще вмета, че сраняването на измерванията на различни уреди е дълга и напоителна тема, отделно повечето уреди не отчитат неутронна компонента от ВКЛ и т.н.\nСега, след като има сравнително достъпни уреди би било интересно да се направят системачитични измервания по планините в България, както и на някои други будещи интерес места.\nПон Ное 12, 2018 3:37 pm\nОпитах се да оценя въздействието от такава снимка. 40 μSv/h за 6 секунди са еквивалентни на допълнителни 0,07 μSv/h в продължение на един час. Или ако нормалния гама фон е 0,20 μSv/h все едно за един час си бил на 0,27 μSv/h. 0,27 е гама фона в тухлена постройка... Не знам дали не бъркам някъде, но по тази аритметика панорамните снимки излязоха безвредни.\nТочно така ги смятат натрупаните дози от изследвания с йонизиращи лъчения специалистите от НЦРРЗ Да вземем пример за енергии за които имаме сетива: например светлинната мощност попадаща не един квадратен метър от слънцето в зенит за нашите ширини е 1000 Wh. Ако го раделите на 3600 секунди ще получите приблизително 0.14W за секунда. Топлинен източник с такава мощност можете да държите в ръката си без да го усещате. Ако поседите малко по-дълго на тази мощност на слънчевото лъчение трябва да се намажете с крем или да легнете под чадъра. Опитайте се да седнете за една секунда върху 1000 ватов котлон и после си го разделете на 3600 за да не ви пари. Същия ефект ще има и един килограм върху ръката за един час. Ще го издържите без проблем и в края на часа ще сте понесли 3600 kg за един час. Приложете 3 тона за една секунда и ще се убедите, че на организма не му е все едно за какво време се получава въздействието.\nЗа съжаление йонизиращите лъчения и електромагнитните лъчения по никакъв начин не се усещат от човешкият организъм. Познавам хора, които усещат ултразвукови честоти , използувани за прогонване на кучета. Нямате си представа в каква паника изпадат при условие, че аз до тях нищо не чувам.\nЛипсата на сетива или сетива с ограничен диапазон на чувствителност могат да подведат човек да се подложи неусетно на прекалено високи дози, а след това да се чуди откъде му е дошло нещо.\nПон Ное 12, 2018 4:11 pm\nДобре дошъл, pirx! Радвам се, че около тази тема постепенно се събираме мераклии и съмишленици.\nДа използвам случая да спомена, че данните от неотдавнашната ни разходка над Сеславци вече са достъпни в онлайн картата на Safecast:\nПрез последните два почивни дни също доста пътешествахме и записвахме данни, които засега са достъпни тук:\nОбщо взето -- нищо неочаквано няма в тях, но все пак са интересни и може би полезни...\nПон Ное 12, 2018 8:45 pm\nАз мога да взема отношение към измерванията на Мусала поне началните до към 2008, тъй като са ми минали през ръцете.\nСъществена част от гама фона на Мусала се дължи на КЛ, тъй като ГМ сонда та е доста над земята и приносът на РА елементи в почвата или от гранита на първия етаж на станцията е по-малък. Това е една от причините Люлина да показва по-високо стойности вътре в станцията, отколото навън. Отделно Люлин има калибриран канал за неутрални частици (неутрони), въпреки всичките условности как става регистрацията на не топлинни (епитермални) и по-вискоко енергетични неутрони. Същото важи за интегралния детектор с ТЛД.\nАз лично не бих използвал СЕВАНА поне засега за сериозна наука, но може да де информация поне за вариациите на КЛ и от там на фона (на наши ширини модулацията е доста слаба).\nТрябва да се вземе пред вид и, че съществена част от получената доза се дължи на вторични от КЛ неутрони, към които ГМ е нечуствителен. Имаше прибор на Мусала, който ги отчиташе, но доколкото знам (извън и-тута съм от години) сега не работи.\nОтделно имам съмнения относно коректната калибровка на уредите, така че особено сегашните измервания имайки пред вид и стареенто на ГМ сондата по-скоро трябва да се наблюдават като тренд, и количествено. За качествено изследване няма и други неща, които в моеннта липсват на Мусала (с изкл. на един пенсионер).\nТака че някои измерени стойности на ЧВ не са изненада.....Тера е добър уред но не за по-прецизни измервания, по-скоро се използва за оценка и като прагов в среда.\nПри всички случаи систематични измервания на вискока планина за нужни и интересни вкл. от научна гледна точка, а тези около бивши (без паника моля) уранови находки и нужни. Мисля на доста места с изкл. на Елешница и Бухово нещата са оставени на самотек.\nАз лично бих се разходил с контамат по някои гари и места по Родопите, но вече нямам достъп до уред.\nУспех и лека раница по баирите и поздрвления.\nВто Ное 13, 2018 1:23 pm\nТези дни завършваме работата по следващите 30-тина уреда, които предстои да включим в отворената мрежа за наблюдения meter.ac.\nВ миналите дни оживихме нов възел в с. Сърнегор:\nИнтересно е да отбележим, че този възел регистрира през последните няколко часа почти двукратно увеличение на гама фона (предпоследната графика на страницата по-долу):\nТова се случва по време на валеж и е очакван ефект. Все пак, амплитудата на промяната е необичайно голяма и поради това може би си струва да бъде спомената тук. Бегъл анализ на условията, при които това се случва сочи, че на височина 2000 м над с. Сърнегор изглежда е налице вятър със скорост около и над 20 възела от изток-югоизток, т.е. точно откъм района на Маришкия въглищен басейн.\nИзвестно повишение на гама фона в този момент, се наблюдава също и в няколко други пряко изложени на атмосферните влияния точки във или около Пловдив:\nПловдив Североизток: https://meter.ac/gs/nodes/N01/history.html\nПловдив Изток: https://meter.ac/gs/nodes/N09/history.html\nПловдив Тракия: https://meter.ac/gs/nodes/N11/history.html\nБих споменал тук един научен обзор:\nJacob Tadmor, Radioactivity From Coal-Fired Power Plants: A Review, J. Environ. Radioactivity 4 (1986) 177-204\nВ горната статия четем следното:\n"There is a large variability, of up to several orders of magnitude, in the radioactivity, from the uranium, thorium and actinium series, in different coals. While the average concentration of these radionuclides in coals is of the order of a few parts per million (ppm), levels vary typically up to - 10 ppm and, exceptionally (mainly in low grade coal deposits), to as high as the order of 1000 ppm (Caldwell et al., 1970; Los Alamos, 1976: Koester & Zieger, 1978; UNSCEAR, 1982; Jacobi et al., 1982; Corbett, 1983; Valkovic, 1983; Nakaoka et al, 1984; Papastefanou & Charalambous, 1984)."\nС други думи, понякога и най-вече в по-нискокачествени въглища (каквито са тези в Маришкия басейн) е налице значително повишено съдържание на радионуклиди.\nАко някой би могъл да сподели резултати от радиологични изследвания на Маришките въгища, би било интересно.\nОще веднъж подчертавам, че в случая говорим за очакван ефект, който преди всичко се радваме, че изобщо сме в състояние да регистрираме, измерим и наблюдаваме. Няма някаква пряка опасност от наблюдаваното явление, но по принцип би било добре обществото да бъде достатъчно добре информирано.\nПоследната промяна е направена от vedrin на Чет Ное 22, 2018 2:26 am; мнението е било променяно общо 1 път\nЧет Ное 22, 2018 12:49 am\nЩе цитирам тук един пасаж от Програма за опазване на околната среда в община Гълъбово и план за действие 2013-2017 г. (запазвам оригиналния правопис, налице са и фактически грешки):\n«Водещо значение по проблема за характеристика на радиационния фон на територията на общината имат съществуващите находища на млади лигнитни въглища и открития способ на въгледобива Брикетна фабрика, както и електродобива в “Брикел” ЕАД и ЕК “Марица Изток 3”.\nИзвестное, че в залежите от лигнитни въглища се натрупавт естествени радионуклиди.Правените през годините измервания на еквивалентната доза радиация в басейна “Марица Изток” показват стойности между 0,14-0,18 мSv/ч. и не дават основание да се определя като повишен радиационен фон за района.\nКакто вече бе споменато функционирането на ТЕЦ с твърдо гориво, в случая с местните лигнитни въглища по литературни данни е свързано с техногенно повишаване на радиационния фон, резултат от повишената концентрация на естествени радионуклиди в хода на технологичния процес, като най-висока е концентрацията им в изхвърляната пепел.\nС оглед изясняване на степента на риска от замърсяване в резултат от производствената дейност на “Брикел” ЕАД и ЕК “Марица Изток 3” периодично се анализират пепелни проби от електрофилтрите.Резултатите от направените анализи показват, че специфичната радиоактивност на естествените радионуклиди (основно Уран-238 и Радий-226) варира в диапазона от 156-170 Бекерела/кг, което дава основание хвостохранилището да се определи като потенциален източник на повишена радиоактивност, но без особен риск за здравето на хората.\nЗа да бъде изяснен изцяло този проблем е необходимо да бъде организиран и се проведе целеви мониторинг на околната среда с картиране на зоните с техногенно осилване на радиационния фон около “Брикел” ЕАД и ЕК “Марица Изотк 3”.На базата на натрупаната от мониторинга информация да се направи оценка на облъчването на населението и на радиационния риск, да се предприемат мерки за възстановмяването на засегнатите около централите райони.Посоченото следва да се определи като приоритетна задача по отношение изясняването на здравния риск от йонизиращите лъчения в рамките на настоящата порграма.»\nЗа жалост в този текст не е засегнат въпроса с възможното образуване и разпространяване на радиоактивни аерозоли вследствие на технологичните процеси в ТЕЦ-овете, понякога далеч извън община Гълъбово...\nЧет Ное 22, 2018 1:55 am\nМоже ли повече информация за кутийката висяща на стълба от горната снимка?\n(какви датчици се използват, как се предават данните, снимка отвътре - ако не Ви затруднява)\nМрежата "meter.ac" е нещо локално, българско, имащо отношение към пловдивския университет?\nСъб Ное 24, 2018 4:47 pm\nMS8607 -- температура, налягане, относителна влажност;\nHPMA115S0-XXX -- фини прахови частици;\nСБМ-20 -- бета и гама излъчване.\nПоддържаме три разновидности свързаност в съответни модели устройства:\n100BASE-TX (Ethernet през UTP кабел);\nIEEE 802.11i-2004 (WiFi с WPA2-PSK);\nLoRa (радио връзка на далечно разстояние -- до над 100 km при оптимални условия).\nЗахранването е 12V.\nДа. Ядрото на екипа е от Катедрата по аналитична и компютърна химия, Химически факултет, Пловдивски университет. Разработката, производството и тестването на устройствата се извършват в C.lab главно от:\nСтоян Тенев (физик) -- хардуер и код на ниско ниво (асемблер);\nАтанас Терзийски (гл. ас., д-р) -- мрежова инфраструктура, софтуер, тестване, инсталиране;\nГеорги Димитров (студент) -- JS програмист (уеб интерфейс).\nНиколай Кочев, Чавдар Ленев, Нина Желязкова, и Милен Неделчев съдействат с идеи и участват в дискусии.\nЗасега средствата, които влагаме в това начинание, са предимно от лични дарения.\nСъб Ное 24, 2018 5:40 pm\nСега ми се изясни за какво са големите дупки от двете страни на кутията . Ако бъде развита някаква LoRa инфраструктура, както се говори, много ще улесни събирането на данни от подобни "кутийки".\nСъб Ное 24, 2018 9:06 pm\nРазвили сме скромна LoRa инфраструктура в Пловдив и района -- там част от станциите предават данни през LoRa. Връзката между Мусала и Сърнегор също е през LoRa, но в момента не работи, тъй като при една от бурите през последните седмици антената на Мусала е била изскубната от стойката след обледеняване и вследствие на силния вятър (учим се...). Надяваме се скоро да монтираме друга по-подходяща антена там, като ще използваме случая и да обновим хардуера и софтуера.\nСъб Ное 24, 2018 9:33 pm\nДатчика на ФПЧ на каква височина обикновено се поставя в градски условия?\nПон Ное 26, 2018 11:51 am\nНе съм срещал общоприети правила за височината, на която трябва да се правят измерванията на ФПЧ (за разлика, например, от изискванията към метеорологични клетки). Вероятно би имало известен смисъл част от датчиците да са разположени на места където повече хора биха вдишвали въздуха. По принцип обаче би било добре да има датчици разположени на разнообразни места, за да се получи по-богата и представителна обща картина.\nВъпросът ме подсети да споделя едно наблюдение от последните няколко дни. Изграждане на нов тротоар. От време на време се режат плочки, предимно следобед. Дизелов генератор осигурява ел. захранване. Вдигат се видими и с просто око облаци прах. Датчик за ФПЧ е разположен 6 етажа (да речем 20-тина метра) над случващото се. Този датчик отчита пикове до 310 µg/m3 за частици с диаметър до 10 μm и 231 µg/m3 за частици с диаметър до 2.5 μm:\nГрафиката е и връзка към съоветната страница с данни. Бихте могли да изберете хоризонтален или вертикален район от дадена графика, за да го разгледате по-подробно. Връщане към общия вид става с double-click върху графиката.\nПиковете съвпадат по време с рязане на поредната плочка. Ето и снимка, направена в един от тези моменти:\nВероятно датчика би се претоварил ако е разположен в непосредствена близост до мястото на рязане, където са работниците, които, както твърде често се случва, нямат и не използват лични предпазни средства. Но дори на разстояние 20-тина метра оттам по-нагоре във височина, датчика отчита стойности, които достигат близо 1/3 от максималния му капацитет...\nВпрочем, един от участниците в мрежата вече успя да претовари своя датчик за ФПЧ:\n«...Реших да проверя дали пърженето на яйца генерира фини прахови частици. Прибора беше на безопасно от температурна гледна точка разстояние от котлона - 50 см. А аз за да хвана поне две измервания позадържах олиото и не включих респиратора та дори само с носа много добре регистрирах препържено олио, но нямах начин да следя какво е показанието на прибора и очевидно съм "ударил" тавана... Нулите след голямата стойност със сигурност се дължат първо на "заскалването" това е когато си накарал стрелката на прибора да се удари в края и да стои там от една страна, а от друга пуснах аспиратора и отворих вратата на балкона за да се проветри.»\nПон Ное 26, 2018 4:25 pm\nНе съм напълно убеден, че претоварването на датчика от горния пример се дължи на ФПЧ. Датчиците за ФПЧ често са лазерен светодиод и фотоприемник, разположени в кухина, през която преминава въздуха. При наличие на частици настъпва рефракция на светлината и от там се съди за концентрацията на частици. Но в случя частиците може да са водни капки (мъгла) и пушилка.\nПон Ное 26, 2018 7:45 pm\nДа, напълно възможно е...\nИма смисъл да бъдат използвани различни методи на измерване според случая, целта и наличните средства:\nИзточник: Amaral S. et al., An Overview of Particulate Matter Measurement Instruments, Atmosphere 2015, 6, 1327-1345; doi:10.3390/atmos6091327\nПон Ное 26, 2018 7:54 pm


Маркови бижута онлайн | Vip Watches\nМарка: Michael Kors\nДамски пръстен Michael Kors FASHION - MKJ6314791 175\nДамски пръстен Michael Kors FASHION - MKJ6314791 180\nБижутата са един хубав начин да изненадаме любим човек. Те са идеални за всякакви поводи, но подарени без причина значат дори още повече. Тенденциите се променят всяка година, но символиката остава.\nЗлатните бижута са абсолютна класика в жанра. Човек, който ги носи винаги лесно се откроява в тълпата. Те безспорно са проява на изтънчен вкус и лесно се съчетават както с официално, така и с ежедневно облекло.\nЖените обичат да подбират внимателно своите аксесоари. Разбира се, в това няма нищо случайно. Представителките на нежния пол знаят колко е важно да изглеждат неотразимо. Сребърните бижута с камъни са чудесна алтернатива на златните. Те са не по-малко сияйни, но са сравнително по-евтини. Все пак има значение какъв е камъкът. Ако е диамант, то дамата, която го носи несъмнено умее да демонстрира добър вкус и социално положение еднакво добре.\nОпределено е мило да зарадвате жена с украшение, който да отразява нейната същност. Дамите обичат бижута с камъни, които могат да носят дълго време. Те могат да бъдат обеци, гривни, пръстени, колиета и тн.\nПазарът предлага изобилие от тези аксесоари и за господата. Отдавна вече бижутата от стомана не са предназначени само за жени. Не всеки представител на силния пол обича да носи подобни украшения. Професията на мъжете понякога не позволява такъв вид себеизразяване.\nВъпреки това през последните години изобилието е повече от впечатляващо. Мъжките гривни водят класацията по предпочитани мъжки бижута. Все по-често те са гравирани с интересна фраза или с година със специфично значение.\nТе могат да са по-тънки или по-дебели в зависимост от желанията на потребителя. Някои говорят за свободен дух, докато други кореспондират с корпоративния стил и среда.\nОнлайн магазините предлагат богат асортимент от скъпоценни аксесоари. Повечето от тях поддържат широка гама, за да имат по нещо за всеки вкус. Дори когато модата се мени украшенията са константа, която говори едновременно за класа и естетика.